b'\n_START_ARTICLE_\nAxel M\xc3\xb6rne\n_START_PARAGRAPH_\nAxel Alfred M\xc3\xb6rne (31. toukokuuta 1886 Nauvo - 17. lokakuuta 1935 Vaasa) oli suomalainen arkkitehti._NEWLINE_M\xc3\xb6rnen vanhemmat olivat nimismies Alfred Theodor M\xc3\xb6rne ja Maria Emilia Lindqvist. H\xc3\xa4n p\xc3\xa4\xc3\xa4si ylioppilaaksi 1907 Turun reaalilyseosta ja valmistui arkkitehdiksi Teknillisest\xc3\xa4 korkeakoulusta 1915._NEWLINE_M\xc3\xb6rne toimi arkkitehtina yleisten rakennusten ylihallituksessa, sosiaalihallituksessa ja sosiaaliministeri\xc3\xb6ss\xc3\xa4. H\xc3\xa4n toimi my\xc3\xb6s Vaasan l\xc3\xa4\xc3\xa4nin l\xc3\xa4\xc3\xa4ninarkkitehtina ja yksityisarkkitehtina. M\xc3\xb6rne suunnitteli 1920-luvulla useita sairaala- ja kunnalliskotirakennuksia muun muassa Sein\xc3\xa4joen, Tyrv\xc3\xa4\xc3\xa4n, Oulun, Halikon, Siilinj\xc3\xa4rven, Mikkelin, Harjavallan ja Tammisaaren uusien piirimielisairaaloiden rakennukset. H\xc3\xa4n suunnitteli my\xc3\xb6s yksityisille huvilarakennuksia l\xc3\xa4hinn\xc3\xa4 Tammisaaren ymp\xc3\xa4rist\xc3\xb6\xc3\xb6n.'